S-42/2013

Mál þetta sem dómtekið var 18. september sl. höfðaði lögreglustjórinn á Vestfjörðum með ákæru 16. ágúst 2013 á hendur ákærðu, S-kk-þgf E-kk-þgf P-kk-þgf, kt. [...], Heiðarbraut 12, Hnífsdal og A-kk-þgf Í-kk-þgf Í-kk-þgf C-kk-þgf, kt. [...], Engjavegi 27, Ísafirði;

„fyrir hegningarlagabrot, brot gegn lögreglulögum og umferðarlagabrot, með því að hafa í sameiningu, aðfaranótt þriðjudagsins 25. júní 2013, tekið bifreiðina XM-927, sem er í eigu Ísblikks ehf., kt. [...], ófrjálsri hendi, þar sem hún stóð á bifreiðastæði fyrir utan timburverslun Húsasmiðjunnar á Ásgeirsbakka á Ísafirði, þar sem ákærði S-kk-nf E-kk-nf ók henni þaðan í gegnum Ísafjörð og að bifreiðastæði við hús að Stórholti nr. 15-17, en þá ók ákærði A-kk-nf Í-kk-nf bifreiðinni þaðan og að bifreiðastæði við hús að Stórholti nr. 13, þar sem lögregla stöðvaði aksturinn, en ákærðu hlupu þá út úr bifreiðinni og hlýddu hvorugir fyrirmælum lögreglu um að nema staðar þegar lögregla elti þá um Holtahverfi á Ísafirði, auk þess sem ákærðu hafa hvorugir gilt ökuskírteini.

Telst þetta varða við 1. mgr. 259. gr. almennra hegningarlaga nr. 19/1940, ásamt síðari breytingum, 19. gr., sbr. 41. gr. lögreglulaga nr. 90/1996 og 1. mgr. 48. gr., sbr. 1. mgr. 100. gr. umferðarlaga nr. 50/1987, ásamt síðari breytingum.

Þess er krafist að ákærðu verði dæmdur til refsingar og greiðslu alls sakarkostnaðar.“

I

Fyrirköll í máli þessu voru gefin út 4. september 2013 og birt fyrir ákærðu 12. sama mánaðar. Ákærðu komu fyrir dóminn við þingfestingu málsins og játuðu sök að öðru leiti en því að þeir könnuðust ekki við að hafa heyrt fyrirmæli frá lögreglu um að nema staðar eftir að þeir hlupu frá bifreiðinni. Í ljósi þess féll ákæruvaldið frá ákæru vegna brots gegn 19., sbr. 41. gr. lögreglulaga nr. 90/1996, og krafðist þess að málið yrði dómtekið í ljósi játninga ákærðu. Farið var með málið samkvæmt ákvæðum 164. gr. laga nr. 88/2008 um meðferð sakamála og það tekið til dóms án frekari sönnunarfærslu. Játningar ákærðu eru í samræmi við önnur gögn málsins og verða þeir því sakfelldur fyrir brot sín en þau eru réttilega heimfærð til refsiákvæða í ákæru.

II

Við ákvörðun refsingar verður að líta til þess að ákærðu játaðu brot sín greiðlega.

Ákærði, S-kk-nf E-kk-nf, er fæddur í ágúst 1991. Hann var með dómi Héraðsdóms Vestfjarða 5. mars 2013 dæmdur í þriggja mánaða fangelsi skilorðsbundið í 2 ár vegna brota gegn 1. mgr. 257. gr., 1. mgr. 259. gr. og 1. mgr. 244. gr. almennra hegningarlaga nr. 19/1940 og 1. mgr. 71. gr. umferðarlaga nr. 50/1987. Með broti sínu nú hefur ákærði rofið skilorð dómsins og ber með vísan til 60. gr. almennra hegningarlaga að taka hann upp og ákvarða refsingu ákærða í einu lagi fyrir brotin, sbr. 77. gr. sömu laga. Með vísan til framangreinds þykir refsing ákærða S-kk-ef E-kk-ef hæfilega ákveðin fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, A-kk-nf Í-kk-nf, er fæddur í júní 1994. Hann gekkst 31. júlí 2012 undir sektargerð vegna umferðarlagabrota og 1. ágúst 2013 gekkst hann undir sektargerð vegna brots gegn lögum um ávana- og fíkniefni. Þá var hann með dómi Héraðsdóms Vestfjarða 5. mars 2013 dæmdur til greiðslu sektar vegna brota gegn 2. mgr. 6. gr. umferðarlaga og 1. mgr. 244. gr. almennra hegningarlaga. Með vísan til framangreinds þykir refsing ákærða A-kk-ef Í-kk-ef hæfilega ákveðin fangelsi í einn mánuð en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af máli þessu.

Dóm þennan kveður upp S-kvk-nf E-kvk-nf K-kvk-nf dómstjóri.

D Ó M S O R Ð:

Ákærði, S-kk-nf E-kk-nf P-kk-nf, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga, nr. 19/1940.

Ákærði, A-kk-nf Í-kk-nf Í-kk-nf C-x-x, sæti fangelsi í einn mánuð en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

S-kvk-nf E-kvk-nf K-kvk-nf